Biztosan te is hallottál már a bőrradírozásról, de vajon azt is tudod, hogy miért érdemes rendszeresen alkalmaznod? Most megismerheted egy kicsit jobban a bőrradírozást!
A bőrradírozásról a legtöbb nő hallott már, de sokan nem tudják, hogy miért érdemes ezt az otthon is könnyedén elvégezhető kezelést rendszeresen alkalmazniuk. Ha eddig nem igazán ismerted a bőrradírozás jótékony hatásait, itt az idő, hogy egy kicsit jobban megismerkedj velük!
Miért fontos a rendszeres bőrradírozás?
A bőrnek szüksége van arra, hogy időközönként megújuljon, hogy az elhalt hámsejteket eltávolítsuk a felületéről, ehhez pedig igazán jó megoldás a rendszeres bőrradírozás. A gyönyörű, energikus bőr elengedhetetlen kelléke a rendszeres bőrradírozás, hiszen egy ilyen kezelés után a bőrünk sokkal könnyebben jut oxigénhez. Az igazán jól megválasztott termékek vitaminokkal is táplálják a bőrünket.
Így alkalmazd a bőrradírt!
A bőrradírt nedves bőrön kell alkalmazni. Mindenkinek más és más termékek válnak be igazán, így az a fontos, hogy megtaláld azt, ami a te bőrtípusodnak a legmegfelelőbb. A készítményt felviheted a bőrödre kefe, szivacs vagy akár egyszerűen csak a kezeid segítségével. Körkörös mozdulatokkal masszírozd át a területet. A zuhanyzás után pedig a hidratálás se maradjon el.